港超聯 旺角場爆「雙藍會」
2024年04月06日 17:01
東網電視
更多新聞短片
【東網按次收費直播】
「中銀人壽香港超級聯賽」周六(6日)在旺角大球場爆發傑東大戰,由傑志主場面對東方。「藍鳥」今場盡遣6名外援,由拉美治鎮守後防,基爾頓、查理史葛和米基爾組成中場,入球重任落在迪美路夫、伊高沙托尼身上。東方由葉鴻輝把關,高素巴耶夫夥拍丹尼爾扼守中路,馬高斯在中場掃蕩,巴科爾負責攻堅。(on.cc東網周六下午6時按次收費直播)
傑志正選:
1 王振鵬 [GK]
2 羅梓駿
4 查理史葛
5 艾里奧 [C]
8 伊高沙托尼
10 基爾頓
17 米基爾
26 羅素
27 迪美路夫
33 拉美治
99 潘沛軒
東方正選:
1 葉鴻輝[GK]
2 賀爾
3 高素巴耶夫
7 巴科爾
11 黃皓雋
14 余在言
16 梁振邦
21 丹尼爾
23馬希偉
27 馬高斯
傑志後備:
91 石皓心 [GK]
15 羅拔圖
16 陳俊樂
19 黃洋
28 鄭展龍
32 袁振謙
70 楊焯鈞
74 甘智健
90 祖連奴
95 陳晉一
96 馬斐
東方後備:
26 廖富源[GK]
40 鍾凱文 [GK]
6 郭崇毅
8 巴拉克
15 黃浩然
17 柳志成
19 于陽
31 吳宇㬢
33 高銘浩
42 楊棟棋
44 柏拔
88 張文浩
「中銀人壽香港超級聯賽」周六(6日)為大家送上兩場直播賽事,尾場則在旺角大球場迎來「雙藍會」,「藍鳥」為追趕榜首理文一定出盡全力,嘗試攻破東方的銅牆鐵壁。
傑志周中在「賽馬會菁英盃」4強絕殺大埔,順利殺入決賽,暫代主教練金東進(Kim)表示全隊目前士氣高昂,接下來雖迎來8日內第3戰,但未感太過擔心,對東方目標全取3分:「上場陣容有啲輪換,未入大軍名單嘅基爾頓、伊高沙托尼,今場同樣準備就緒。我哋之前踢亞冠都試過一周多賽,相信球員喺體能恢復上好有經驗,影響唔大。」
恩查傷愈復出後,連續兩場擔正,上場對大埔更貢獻兩次助攻,對東方他指有信心再下一成:「傑志最近已經連贏咗好多場,同埋啱啱對大埔雖然先落後,但我哋心態一直冇放棄,大家都好想贏埋剩餘嘅3項錦標。」提到自己的未來,這名前奧地利國腳承認完季後有意離隊,但坦言仍未與高層交流:「係我個人決定,因為養咗14年嘅愛犬上星期離世,對我同屋企人好大打擊。同埋經過18年職業生涯,自己都想照顧多啲家庭。」
東方上場以5比1大勝標準流浪,士氣大振,主教練盧比度就指出今場會以不同戰術,應付實力更強的傑志:「大勝係有助球隊建立信心,但我哋要向前看,我哋之前喺『高級組銀牌』決賽交過手,如果球隊可以踢出嗰場嘅水準,展現出當時嘅態度,我已經好滿意。」受肩傷困擾的鐘樂安,與洛迪古斯仍須要時間康復,今場上陣成疑。
有機會倒戈面對舊主的前鋒于楊(Bosley),就表示有信心擊敗對手:「我同巴拉克由青年軍開始就踢傑志,感覺係好熟悉,我哋東方現時狀態好好,唔止係想畀多啲壓力對手,係想贏。」Bosley尤其希望與老友陳晉一交手:「對到佢會係其中一個最期待嘅時刻,大家都會估對方踢法。」